'அது இது எது பண்ணும்போதே நிறைய பட வாய்ப்புகள் வந்துச்சு. ஆனால் பல காரணங்களால் அந்த வாய்ப்புகளை என்னால் பயன்படுத்திக்க முடியலை. இந்த சமயத்துலதான் ‘அறம்’ இயக்குநர் கோபி நயினார் என்னைக் கூப்பிட்டார். அவரும் எங்கள் ஷோவை தொடர்ந்து பார்க்கிறவர். ‘அறம்’ படத்தின் கதையையும் என் கேரக்டரையும் பற்றி சொன்னார். ஆனால், அது சீரியஸான ரோல். முதலில் யோசித்தேன். 'நாகேஷ் சார் தன் முதல் படத்தில் சீரியஸான ரோல்லதான் நடிச்சார். யோசிக்காதீங்க. பண்ணுங்க'னு உற்சாகப்படுத்தினார். ‘நடிகன்னா எந்த ரோலிலும் நடிக்கணும். இப்படித்தான் நடிப்பேனு இருக்கக் கூடாது’னு முடிவு பண்ணி நானும் ஓகேனு சொல்லிட்டேன். டீசர்ல வரும், ‘ஸாரே ஜஹாங்சே அச்சா.. கேக்க வந்த எங்களை கன்னத்துல வச்சா..."ங்கிற டயலாக் ஸ்க்ரிப்ட்லயே இல்லை. கான்செப்ட்தான் சொன்னாங்க. அது, டேக் சமயத்தில் நானா சொன்ன டயலாக். அந்த ஷாட் முடிச்சவுடனே முழு யூனிட்டும் மனப்பூர்வமா பாராட்டினாங்க. '